Diari Oficial de la Generalitat Valenciana


Sumari del DOGV 3137, del 05-12-1997 (1997/12306)

DECRET 290/1997, de 25 de novembre, del Govern Valencià, pel qual es crea un institut d'Educació Secundària, a Sax.
-------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/25/290/dof/vci/html**

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12903


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

3995 DECRET 290/1997, de 25 de novembre, del Govern Valencià, pel qual es crea un institut d'Educació Secundària, a Sax. [97/X12254]
  
En virtut de l'Ordre de la Conselleria de Cultura, Educació i Ciència, de 23 de maig de 1990 (DOGV de 20 de setembre), es va crear a la localitat de Sax una extensió de Batxillerat, dependent de l'Institut de Batxillerat de Villena. Aquest centre va ser autoritzat per a impartir Batxillerat Unificat Polivalent i el Curs d'Orientació Universitària.
  
L'Ajuntament de Sax, en la sessió del 9 de juny de 1994, va acordar cedir a la Generalitat Valenciana una parcel·la de 15.018,97 metres quadrats per a la construcció d'un institut d'educació secundària, a la partida de Las Cruces o Plantaico.
  
El 21 de maig de 1996 es va publicar en el Diari Oficial de la Generalitat Valenciana, una Resolució de la Secretaria General de la Conselleria de Cultura, Educació i Ciència, per la qual es convocava un concurs per a l'adjudicació de l'obra de l'esmentat centre.
  
Per això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, a proposta del conseller de Cultura, Educació i Ciència, i prèvia deliberació del Govern Valencià, en la reunió del dia 25 de novembre de 1997,
  
DECRETE
  
Article únic
  
La creació, per transformació de l'extensió de Batxillerat de Sax, codi 01210725, del següent centre docent:
  
Província: Alacant
  
Localitat: Sax.
  
Denominació: Institut d'Educació Secundària.
  
Codi: 58996683
  
Adreça: carrer Félix Rodríguez de la Fuente, s/n.
  
Composició: 24 unitats d'Educació Secundària Obligatòria i 6 de Batxillerat.
  
Capacitat: 930 llocs escolars.
  
DISPOSICIONS TRANSITÒRIES
  
Provisionalment, i mentre es defineixen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat.
  
DISPOSICIONS ADDICIONALS
  
Primera
  
El que s'estableix en aquest decret s'inscriurà en el Registre de Centres Docents de la Comunitat Valenciana.
  
Segona
  
El professorat i el personal no docent i funcionari de carrera de la Generalitat Valenciana amb destinació definitiva al centre actualment existent, s'integrarà en el nou Institut d'Educació Secundària.
  
Tercera
  
El material inventariable i fungible del centre s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures necessàries per al compliment i desenvolupament del que s'estableix en aquest decret, així com perquè modifique, si s'escau, el domicili, la denominació i la configuració del centre.
  
Segon
  
Aquest decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es refereixen a l'inici del curs escolar 1997/1998.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI